CELEX: 62019TN0885
Language: ro
Date: 2019-12-25 00:00:00
Title: Cauza T-885/19: Acțiune introdusă la 25 decembrie 2019 – Aquind și alții/Comisia

2.3.2020   
            
            
               RO
            
            
               Jurnalul Oficial al Uniunii Europene
            
            
               C 68/52
            
         
      Acțiune introdusă la 25 decembrie 2019 – Aquind și alții/Comisia
      (Cauza T-885/19)
      (2020/C 68/61)
      Limba de procedură: engleza
      
         Părțile
      
      
         Reclamante: Aquind Ltd (Wallsend, Regatul Unit), Aquind Energy Sàrl (Luxemburg, Luxemburg), Aquind SAS (Rouen, Franța) (reprezentanți: S. Goldberg, C. Davis, J. Bille, Solicitors, și E. White, avocat)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  Anularea măsuri contestate, și anume a regulamentului delegat în măsura în care elimină AQUIND Interconnector de pe lista Uniunii;
               
            
                  —
               
               
                  în subsidiar, anularea regulamentului delegat în întregime și
               
            
                  —
               
               
                  obligarea Comisie Europene la plata cheltuielilor de judecată efectuate de reclamantă în prezenta procedură.
               
            
         Motivele și principalele argumente
      
      Prin acțiunea lor, reclamantele solicită Curții anularea Regulamentului delegate al Comisiei din 31 octombrie 2019 de modificare a Regulamentului (UE) nr. 347/2013 al Parlamentului European și al Consiliului în ceea ce privește lista proiectelor de interes comun a Uniunii.
      În susținerea acțiunii, reclamantele invocă șapte motive.
      
                  1.
               
               
                  Primul motiv, prin care se invocă absența motivării eliminării AQUIND Interconnector de pe lista Uniunii.
                  
                              —
                           
                           
                              Cu încălcarea obligației de motivare, regulamentul delegat nu conține și nici nu face trimitere la vreun motiv pentru eliminarea AQUIND Interconnector de pe lista Uniunii, iar reclamantelor nu li s-au comunicat motivele acestei eliminări.
                           
                        
            
                  2.
               
               
                  Al doilea motiv, prin care se invocă o încălcare a cerințelor de fond și procedurale ale Regulamentului (UE) nr. 347/2013 (1) („Regulamentul TEN-E”), în special a articolului 5 alineatul (8) din acesta.
                  
                              —
                           
                           
                              Întocmirea listei proiectelor de interes comun în cadrul regulamentului delegat nu era conformă cu cerințele Regulamentului TEN-E.
                           
                        
            
                  3.
               
               
                  Al treilea motiv, prin care se invocă o încălcare a articolului 10 alineatul (1) din Tratatul privind Carta energiei.
                  
                              —
                           
                           
                              Eliminarea AQUIND Interconnector de pe lista Uniunii și nemotivarea acestei eliminări nu respectă obligațiile impuse de articolul 10 alineatul (1) din Tratatul privind Carta energiei de a crea condiții de stabilitate, echitate și transparență și de a acorda un tratament loial și echitabil investițiilor.
                           
                        
            
                  4.
               
               
                  Al patrulea motiv, prin care se invocă o încălcare a dreptului la bună administrare prevăzut la articolul 41 din Carta drepturilor fundamentale a Uniunii Europene.
                  
                              —
                           
                           
                              Cu încălcarea articolului 41 din Carta drepturilor fundamentale a Uniunii Europene, eliminarea AQUIND Interconnector’s de pe lista Uniunii nu a fost efectuată imparțial, iar solicitanții nu au avut dreptul de a fi ascultați anterior adoptării regulamentului delegat.
                           
                        
            
                  5.
               
               
                  Al cincilea motiv, prin care se invocă o încălcare a principiului de drept al Uniunii al egalității de tratament.
                  
                              —
                           
                           
                              Cu încălcarea principiului de drept al Uniunii al egalității de tratament, AQUIND Interconnector a fost tratată diferit și incorect în comparație cu propuneri de proiecte de interes comun comparabile, fără vreo justificare obiectivă a acestei diferențe de tratament.
                           
                        
            
                  6.
               
               
                  Al șaselea motiv, prin care se invocă o încălcare a principiului de drept al Uniunii al proporționalității.
                  
                              —
                           
                           
                              Ca proiect de interes comun existent aflat în fază de dezvoltare, simpla eliminare a AQUIND Interconnector de pe lista Uniunii fără efectuarea unei examinări comparative detaliate a unor proiecte comparabile și fără a oferi solicitanților ocazia de a remedia problemele este disproporționată.
                           
                        
            
                  7.
               
               
                  Al șaptelea motiv, prin care se invocă o încălcare a principiilor de drept al Uniunii ale securității juridice și încrederii legitime.
                  
                              —
                           
                           
                              Măsura contestată încalcă așteptările legitime ale reclamantelor că vor fi incluse pe lista Uniunii și că procedura de pregătire a listei proiectelor de interes comun se va desfășura în conformitate cu obiectivele și cu obligațiile prevăzute în Regulamentul TEN-E și cu celelalte cerințe legale aplicabile.
                           
                        
            
         (1)  Regulamentul (UE) nr. 347/2013 al Parlamentului European și al Consiliului din 17 aprilie 2013 privind liniile directoare pentru infrastructurile energetice transeuropene, de abrogare a Deciziei nr. 1364/2006/CE și de modificare a Regulamentelor (CE) nr. 713/2009, (CE) nr. 714/2009 și (CE) nr. 715/2009 (JO 2013, L 115, p. 39).